TG4

TG4 (TG Ceathair, euskaraz "TG Lau", TG hizkiak Teilifís na Gaeilge edo "Irlanderazko Telebista" hitzen laburdura dira) irlanderazko telebista kate irlandarra da, "Radio Telefís Éireann" enpresa publikoak 1996ko urriaren 31n abiatutakoa. 2007an bere bide propioa hartu du, Europako Irrati-Telebista Batasunan sartuta. Egoitza nagusia Connemara eskualdeko Baile na hAbhann udalerrian du (Galway konderria).

Beste hizkuntza batzuk ere programazioan lekua baduten arren, sei orduko emisioa gutxienez irlanderaz eginda dago.

Egunero, 800.000 pertsonak ikusten dute batez beste.

1999 arte TnaG (Teilifís na Gaeilge, hots, "Irlanderazko Telebista") izena zeukan.

 Ikus gainera 
 TV Breizh, Bretainiako telebista katea.
 BBC Alba, Eskoziako gaelerazko telebista katea.
 S4C, galeserazko telebista katea.

 Kanpo estekak 
TG4-ren webgunea

Kategoria:Irlandako telebista kateak
Kategoria:Raidió Teilifís Éireann
Kategoria:Irlanderazko hedabideak